ໂທລະສັບ​ມືຖືກາຍມາ​ເປັນ​ພາ​ຫາ​ນະ ໃນການ​ຮັກສາ​ພວກ​ຜູ້​ປ່ວຍ ໄດ້ດີທີ​ສຸດ
ໂທລະສັບ​ມື​ຖື​ແລະ​ເທັກ​ໂນ​ໂລ​ຈີ​ເຄື່ອນ​ທີ່​ ​ເປັນ​ພະ​ຫະ​ນະຫຼື​ຫົນທາງ ​​ໃນການ​ປັບປຸງ​ສຸຂະພາບ​ໃຫ້​ດີ​ຂຶ້ນ​ ຢູ່ໃນ​ບ່ອນທີ່ສອກຫລີກຫ່າງໄກ.
ພຽງເມື່ອ 5 ປີກ່ອນນີ້ ເລື້ອງທີ່ເຮົາກໍາລັງຈະເວົ້າເຖິງນີ້ແມ່ນບໍ່ອາດສາມາດເປັນໄປໄດ້ເລີຍກໍຄືວ່າ ນັບຕັ້ງແຕ່ປີ 2005 ນີ້ເອງ ການເຕີບໃຫຍ່ຂະຍາຍຕົວແລະຄວາມກ້າວໜ້າ ຂອງເທັກໂນໂລຈີເຄື່ອນທີ່ ໄດ້ອໍານວຍໃຫ້ພວກພະນັກງານດ້ານສຸຂະພາບ ຄົ້ນພົບວີທີ ການໃໝ່ ໃນການນໍາໃຊ້ໂທລະສັບມືຖື ເພື່ອຊ່ອຍຜູ້ຄົນຜູ້ທີ່ມີຄວາມຍາກລໍາບາກ ໃນການໄປຮັບການຮັກສາປິ່ນປົວນັ້ນ ດັ່ງທີ່ນັກຂ່າວຂອງ VOA, ນາງ Carol Pearson ໄດ້ລາຍງານມາ ຊຶ່ງວັນນະສອນຈະນຳລາຍລະອຽດມາສະເໜີທ່ານຕໍ່ໄປ ທຸລະກິດໂທລະສັບມືຖື ແມ່ນຈະເລີນເຕີບໂຕຫຼາຍໃນບັນດາປະເທດທີ່ກໍາລັງພັດ ທະນາ ໂຕຢ່າງ ໃນ Zimbabwe ສະຖິຕິຂອງທາງການສະແດງໃຫ້ເຫັນວ່າເກືອບ 50% ຂອງປະຊາກອນ ແມ່ນມີໂທລະສັບມືຖືໃຊ້ ຊຶ່ງແມ່ນເພີ້ມຂຶ້ນຈາກ ພຽງແຕ່ 7% ເມື່ອສອງປີກ່ອນໜ້ານີ້ ທ່ານ David Alyward ຊື່ງເປັນຜູ້ອໍານວຍການຂອງກຸ່ມສົ່ງເສີມນາໆຊາດ ທີ່ເອີ້ນວ່າ mHealth Alliance ນັ້ນ ກ່າວວ່າ ໃນໄລຍະ 5 ປີທີ່ຜ່ານມານີ້  ການນໍາໃຊ້ໂທລະສັບໄຮ້ສາຍ ກໍຄືໂທລະສັລມືຖື ແມ່ນໄດ້ລະເບີດຂຶ້ນຢູ່ໃນບັນດາປະເທດທີ່ກໍລັງພັດທະນາ ອົງການ mHealth Alliance ແລະກຸ່ມອົງການອື່ນໆທັງຫຼາຍ ໄດ້ມອງໂທລະສັບມືຖືແລະເທັກໂນໂລຈີເຄື່ອນທີ່ນີ້ ວ່າເປັນພະຫະນະຫຼືຫົນທາງໃນການປັບປຸງສຸຂະພາບໃຫ້ດີຂຶ້ນ ຢູ່ໃນສະຖານທີ່ຕ່າງໆ ບ່ອນທີ່ພວກຜູ້ຄົນບໍ່ມີທາງ ຫລືບໍ່ສາມາດເຂົ້າໄປຮັບການປິ່ນປົວຮັກສາພະຍາບານໄດ້ງ່າຍນັ້ນ ໃນລະດັບພື້ນຖານຫລືລະດັບທີ່ງ່າຍໆທີ່ສຸດ ກໍແມ່ນວ່າ ໂທລະດັບມືຖື ຊ່ອຍໃຫ້ພວກພະນັກງານສາທາລະນະສຸກ ສາມາດຕິດຕໍ່ກັບສຸກສາລາ, ພວກທ່ານໝໍ ແລະພະນັກງານຄົນອື່ນໆ ໃນຂະແໜງດຽວກັນ ເພື່ອຂໍຄໍາແນະນໍາກ່ຽວກັບວິທີຮັກສາພວກຜູ້ປ່ວຍ ໃຫ້ດີທີສຸດ ໃນປີ 2009 ພວກນັກສຶກສາທີ່ມະຫາວິທະຍາໄລ Stanford ໃນລັດຄາລີຟໍເນຍ ໄດ້ພາ ກັນເກັບກໍາເອົາໂທລະສັບມືຖືເກົ່າ ໄປແລກກັບໂທລະສັບໃໝ່ ເພື່ອເອົາໄປມອບໃຫ້ພວກພະນັກງານສາທາລະນະສຸກ ໃນບັນດາປະເທດທີ່ພວມພັດທະນາ Nadim Mahmud ເປັນຜູ້ຮ່ວມກໍ່ຕັ້ງ FrontlineSMS-Medic ຊຶ່ງເປັນອົງການທີ່ກໍາເນີດມາຈາກຄວາມພະຍາຍາມດັ່ງກ່າວນັ້ນ “ ໃນບັນດາປະເທດພວມພັດທະນາສ່ວນໃຫຍ່ນັ້ນ ການເກັບກໍາບັນທຶກຂໍ້ມູນຕ່າງໆນັ້ນແມ່ນຍັງໃຊ້ວິທີຂຽນ ຫລື ຈົດເອົາດ້ວຍມືຢູ່ ແລະເມື່ອມີເທັກໂນໂລຈີເຄື່ອນທີ່ ຄືໂທລະສັບມືຖືນັ້ນ ກໍແມ່ນວ່າ ການເກັບກໍາຂໍ້ມູນບັນທຶກຕ່າງໆນັ້ນ ຫໍຈະສາມາດສົ່ງໄປຫາສູນກາງໄດ້ງ່າຍຂຶ້ນ ຊຶ່ງທ່ານ David Alyward ແຫ່ງອົງການ mHealth Alliance ອະທິບາຍວ່າ: “ ທ່ານ Alyward ກ່າວຕໍ່ໄປວ່າ ໃນຂະນະທີ່ໂທລະສັບເຄື່ອນທີ່ ຫລືມືຖື ກາຍມາເປັນຄືກັນກັບເຄື່ອງຄອມພິວເຕີເຄື່ອນທີ່ ຫລື laptop ຫລາຍຂຶ້ນເລື້ອຍໆນັ້ນ ພວກພະນັກງານສາທາລະນະສຸກ ກໍຈະສາມາດສົ່ງ Video ຂໍ້ຄວາມ ແລະຂໍ້ມູນຕ່າງໆ ໄປໃຫ້ທາງສຸກສາລາແລະພວກທ່ານໝໍ ເພື່ອຂໍຄວາມຊ່ວຍເຫລືອ ໃນການຮັກສາພະຍາບານ ຊຶ່ງທ່ານ Alyward ກ່າວວ່າ: “ ທ່ານ Alyward ກ່າວໃນທີ່ສຸດວ່າ ເທັກໂນໂລຈີເຄື່ອນທີ່ສາມາດຊ່ອຍໃຫ້ບັນລຸເປົ້າໝາຍສະຫັດສະວັດຂອງອົງການສະຫະປະຊາຊາດ ໃນການທີ່ຈະຊ່ອຍຊີວິດຜູ້ຄົນໃຫ້ໄດ້ຫຼາຍທີ່ສຸດ ແລະລົດອັດຕາການຕາຍຂອງແມ່ແລະເດັກ ໃຫ້ໜ້ອຍລົງນັ້ນ